Source: http://docplayer.fi/1276117-Elegantti-asennusohje.html
Timestamp: 2018-09-24 06:49:39+00:00
Document Index: 15338088

Matched Legal Cases: ['kko ', 'kko ', 'kko ', 'kko ', 'kko ', 'kko ']

Elegantti Asennusohje - PDF
Download "Elegantti Asennusohje"
1 Elegantti Asennusohje 2/2014
2 Tämän asennusohjeen rakenneratkaisut ovat ohjeellisia ja saneerauskohteessa toteutukset voivat olla niistä poikkeavia. Poikkeavilla rakenneratkaisuilla tulee olla rakennesuunnittelijan ja urakoitsijan hyväksyntä ja niiden tulee noudattaa Suomen Rakentamismääräyskokoelman (RakMk) määräyksiä. Mikäli tämä asennusohje eroaa Weckmanin alihankintana toimittamien tuotteiden alkuperäisestä asennusohjeesta, on noudatettava tuotteen alkuperäistä asennusohjetta. SISÄLLYSLUETTELO 1. Käsittely... Sivu 1.1. Tavaran vastaanotto Työturvallisuus Käsittely Varastointi Asennuksen valmistelu ja levyjen työstäminen Elegantti Levyjen mitoitus Elegantti kiinnikkeet Levyjen määrä Aluskate ja tuuletusrimoitus Tuuletus Ruoteiden tuuletus Aluskatteen alapuolinen tuuletus Ruodelaudoitus Räystäslista Vaimennusnauha Levyjen asentaminen Levyjen kiinnitys Sisäjiiri Lappeelle päättyvä sisäjiiri Harjan tiivistyslista Päätylista Aluslista Harjalista Liittymälista Taitelista Auman tiivistyslista Yläräystäslista Läpiviennit Kattoluukku Lumieste Elegantin jatkaminen Pinnoitettujen levyjen huolto Vanhan katon saneeraus
3 Lisätietoja asennuksesta: puh: , ma pe, klo VESIKATON OSAT KATON OSA: KÄYTETTÄVÄ TARVIKE / LISTA: 1. Harja / harjataite Harjalista sileä + harjan tiivistyslista 2. Auma / ulkotaite Harjalista sileä + auman tiivistyslista 3. Jiiri / sisätaite Jiirilevy + tiivistenauha 3x10 mm 4. Alaräystäs Alaräystäslista 5. Päätyräystäs Päätylista + sivukiinnike 6. Pitkittäinen rintataite Liittymälista sivulle + sivukiinnike 7. Poikittainen rintataite Liittymälista + harjan tiivistyslista 8. Yläräystäs Yläräystäslista + harjan tiivistyslista 9. Jatkolimitys Jatkoslista (yli 13,5 m:n lappeille) 10. Sivuttaislimitys Ei lisätarvikkeita 11. Lipan päätyräystäs Päätylista + aluslista + sivukiinnike 3
4 LEVYJEN KÄSITTELY, TYÖTURVALLISUUS 1. Käsittely 1.1. Tavaran vastaanotto Tarkista, että kaikki lähetteessä mainitut tavarat ovat mukana. Virheellisestä toimituksesta sekä kuljetuksessa sattuneiden vaurioiden määrästä ja laadusta on tehtävä selvitys rahtikirjaan ja ilmoitettava välittömästi tehtaalle tai jälleenmyyjälle. Virheellistä tuotetta ei saa käyttää. Huomautusaika on 8 pv toimituksesta. Tehdas ei vastaa tässä asennusohjeessa olevien ohjeiden vastaisesti asennettujen tuotteiden vaihtamisesta aiheutuvista kuluista. Huom! Toimituksen mukana tulleita nostoliinoja ei saa käyttää kuljettajan suorittaman kuorman purkamisen jälkeen Työturvallisuus Vältä levyjen käsittelyä kovalla tuulella. Levyn reunat ja kulmat ovat teräviä ja työstön jälkeen repivän rosoisia. Käytä työkäsineitä ja suojavaatetusta. Levyt ovat liukkaita, märät tai jäiset levyt ovat erittäin liukkaita. Käytä katolla liikkuessasi aina turvaköyttä ja pehmeäpohjaisia jalkineita. Siirtäessäsi levynippua varmistu aina nostovälineiden kiinnipysyvyydestä ja kestävyydestä (lue kappaleen 1.1 loppu). Riippuvan levynipun tai levyn alle ei saa mennä. Työn aikana on noudatettava voimassa olevia turvallisuusmääräyksiä Käsittely Levyt puretaan autosta asiakkaan järjestämälle tasaiselle alustalle. Nippujen tulee olla n. 20 cm irti maasta. Poikittaistukien on oltava pakkauslaudan kohdalla, mutta niiden väli saa olla enintään metri (kuva 1). Levypituudesta riippuen pakkauksen lautakehikot saattavat olla yli metrin välein, tällöin alustana voi olla esim. kuormalavat. Kuva 1. Levyjen käsittely. 4
5 VARASTOINTI, ASENNUKSEN VALMISTELU Pura levyniput levyjä nostamalla, ei vetämällä, sillä terävä levynpää rikkoo vedettäessä alla olevan levyn pinnoitteen. Ohuet metallilevyt ovat herkkiä kolhiintumaan ja taipumaan, joten käsittele niitä varovasti. Elegantti-katelevyjä ei saa nostaa/kantaa päistään, vaan pystysaumasta roikottaen. Mahdolliset likatahrat voidaan poistaa levyistä laimealla pesuaineella Varastointi Elegantti levyjä voidaan varastoida ilman pakkausta tai kuljetuspakkauksessa normaaliolosuhteissa enintään kaksi viikkoa. Varastointiaikojen ollessa pidemmät, suojaa levyt ja pinoa kaltevalle alustalle siten, että levyjen väliin mahdollisesti joutuva vesi pääsee haihtumaan tai valumaan pois. Laita levyjen päälle riittävä paino tai sido ne siten, ettei niistä aiheudu haittaa tuulisella säällä Asennuksen valmistelu ja levyjen työstäminen Tarkista ennen asentamista lappeen ristimitta (kuva 2) tai muu haluttu geometrinen muoto. Tarkista räystäslinjan suoruus ja alustan tasomaisuus sekä oikaise painumat (tärkeää varsinkin Elegantti-katossa). Kuva 2. Lappeen ristimitta Nosta levyt katolle räystäältä maahan ulottuvia vahvoja juoksuja pitkin (kuva 3). Pitkät katelevyt saattavat lommahtaa, mikäli levyt pääsevät taipumaan noston aikana. Tämä aiheuttaa ongelmia asennuksessa ja levyn lukkosauman kiinni pysyvyydessä. Kuva 3. Levyjen katolle nosto 5
6 Katelevyjä työstetään käsisirkkelillä (terän on oltava teräsohutlevyn leikkaamiseen sopiva), nakertajalla, kuviosahalla tai peltisaksilla. Käytä suojalaseja ja kuulosuojaimia sekä tarvittavaa suojavaatetusta. Älä käytä kulmahiomakonetta ( rälläkkää ) levyjen työstämiseen, koska leikkauskohdan kuumuus ja leikatessa syntyvät roiskeet polttavat pinnoitteen. Mitään muitakaan työstöjä ja leikkauksia, joista syntyy kuumia roiskeita, ei pidä tehdä 10 metriä lähempänä levyjä. Suojaa työstökohtien ympäristö, sillä kuumat lastut (esim. porauslastut) vahingoittavat levyn pintaa. Poista leikkaus- ja porausjätteet huolellisesti. Levyn päälle jäävät ruostuvat lastut ja niitin karat vaurioittavat pintaa. Suosittelemme levyjen leikkauskohtien ja räystäälle tulevien reunojen sekä mahdollisten naarmujen maalaamista levyjen korjaus-/paikkausmaalaukseen tarkoitetulla maalilla asennuksen jälkeen. Likatahrat voidaan poistaa levyistä laimealla pesuaineella. Käytä asennustelineitä, jotka ovat riittävän korkeita, sopivalla työskentelyetäisyydellä ja joissa on määräysten mukaiset kaiteet. Elegantti-katelevyissä on pystysaumoissa suojamuovi, jonka irroittaminen on suositeltavaa heti asennuksen jälkeen, kun katolla ei enää liikuta. ELEGANTIN ASENNUS Kuva 4. Poikkileikkausmitat SFS EN toleranssien mukaan 2.1. Levyjen mitoitus Levyjen pituus on yleensä yläpaarteen pituus + otsalauta / laudat + 30mm. Elegantin materiaalipaksuus on 0,6 mm. Levyjen minimipituus 1600 mm. Katon vähimmäiskaltevuus 1: Elegantti kiinnikkeet Elegantin kiinnityksessä käytetään litteäkantaisia RST-ruuveja 4,2 x 25 mm (puuruoteeseen kuva 5) tai 4,2 x 19 mm (teräsruoteeseen). Mikäli ruodejako on tiheämpi kuin 300 mm, on siitä ilmoitettava tilattaessa (vaikuttaa ruuvimenekkiin). Normaali ruuvimenekki on 7-8 kpl/m 2. Tiivisteellisiä kateruuveja 4,8 x 28 mm käytetään jiiriin leikattujen katelevyjen alareunassa ja listojen kiinnityksissä (kuva 6). 6
7 Kuva 5. Kuva Levyjen määrä Levyjen määrä saadaan jakamalla harjan pituus Elegantin hyötyleveydellä 478 mm ja pyöristämällä saatu luku ylöspäin (jos kaksi lapetta, niin kerrotaan kahdella). Viimeisen lappeelle tulevan levyn hyötyleveys = kokonaisleveys (n. 510 mm). Laskentapalvelumme laskee levymenekin aumakatolle. Vinoleikkaukset auma- ja jiirikattoihin on tehtävä työmaalla Aluskate ja tuuletusrimoitus Levyn alla on käytettävä aluskatetta, joka estää kondenssiveden pääsyn rakenteisiin. Asenna aluskate harjan suuntaisesti alaräystäältä alkaen. Kiinnitä aluskate kattotuoleihin esim. nitojalla. Aluskatekaistojen keskinäinen limitys on vähintään 150 mm. Älä pingota aluskatetta tiukalle kattotuolien väliin, vaan jätä n mm notkolleen (kuva 7). Kuva 7. Alusrakenne 7
8 Jätä aluskate harjalla n.100 mm auki ja asenna aluskatekaista tuuletusrimojen päälle kuvan 8 mukaisesti. Kuva 8a. Harjan rakenne Asenna tuuletusjousi ylimpään ruoteeseen kuvien 8a, 8b ja 8c mukaisesti jokaisen kattotuolin välille, harjan molemmille puolille. Tuuletusjousi kiinnitetään esim. Eleganttiruuvilla ruoteen kylkeen. Kuva 8b. Tuuletusjousi Tuuletusjousen tehtävä on pitää aluskatekaista irti ruoteesta myös pakkasella (jolloin aluskate kiristyy) varmistaen katon tuuletuksen. Kuva 8c. Tuuletusjousien sijainti harjalla 8
9 Kuva 8d. Tuuletusjousen käyttö mahdollistaa riittävän tuuletuksen myös talvella Asenna aluskate alaräystäällä niin pitkälle, ettei valuva kondenssivesi pääse seinärakenteisiin ja kuitenkin niin, että tuuletusilma pääsee aluskatteen yläpuolelle (kuva 9) sekä päätyräystäällä vähintään 200 mm seinän uloimman kohdan ulkopuolelle. Naulaa aluskatteen päälle rimoitus, suositeltava paksuus 32 mm. Kuva 9. Alaräystäsrakenne 9
10 2.5. Tuuletus Ruoteiden tuuletus Aluskatteen päälle, kattotuolien kohdalle naulataan korotusrima ja räystäsrakenne tehdään siten, että ilma pääsee räystäältä aluskatteen ja katelevyjen väliin. Harjalla tuuletusilma johdetaan ulos harjan tiivistyslistan ja tarvittaessa harjan tuuletuskappaleen kautta. Aumataitteissa tuuletusilma johdetaan ulos reijitetyn auman tiivistyslistan kautta Aluskatteen alapuolinen tuuletus Räystäsrakenne tehdään siten, että ilma pääsee esteettä räystäältä aluskatteen alapuoliseen tuuletustilaan tai -väliin. Sieltä ilma johdetaan ulos päätyseinään asennettavien tuuletussäleikköjen kautta. Katoissa, joissa lämmöneriste on lappeen suuntainen harjalle asti, voidaan käyttää hengittävää aluskatetta tai jättää aluskate harjalta auki kuvan 8 mukaisesti. Aluskatteen alapuolinen vapaa tuuletusväli on oltava koko katon alueelle vähintään 100 mm Ruodelaudoitus Elegantin ruodekoko on 32 x 75 mm (ruodejako enintään 275 mm) tai 32 x 100 mm (ruodejako enintään 300 mm) Alaräystäällä, läpivientien ympärillä sekä lumiesteiden ja kattosiltojen kohdilla käytetään ylimääräistä apuruodetta (apuruoteita). Naulaa ruoteet kattotuoliin 2,8 x 75 mm kuumasinkityillä nauloilla vinoon lyöden (2 naulaa/risteys). Huom! Naulaa harjalla ylin ruode sellaiseen kohtaan, ettei harjan tiivistyslistan kiinnitysruuvi osu ruoteeseen (kuva 8). Ruodelaudat on suojattava kastumiselta katelevyjen asentamiseen saakka Räystäslista Räystäslista kiinnitetään alaräystäälle litteäkantaisilla Elegantti-ruuveilla tai vastaavilla litteäkantaisilla kiinnikkeillä n. 1 m:n välein ennen katelevyjen asentamista. Räystäslistoja ei limitetä, vaan ne asennetaan puskuun. Listat linjataan tarkasti alaräystään mukaan, sillä ne määräävät katelevyjen räystään suoruuden (Kuva 10). Kuva 10. Räystäslista ja vaimennusnauha 10
11 2.8. Vaimennusnauha Katelevyn ja ruoteiden välissä käytetään 3 x 100 mm vaimennusnauhaa, joka vaimentaa tuulen aiheuttamat äänet katelevyssä. Vaimennusnauha kiinnitetään nitojalla ruoteeseen (alkaen kolmanneksi alimmasta ruoteesta, toiseksi ylimpään ruoteeseen asti) jokaisen katelevyn keskikohdalle pitkittäin katelevyn suuntaisesti (kuva 10) Levyjen asentaminen Kulje asennuksen aikana levyjen päällä varoen, koska levy ei kestä suuria pistekuormia! Kuljettaessa Elegantin päällä astu aina ruodelaudan kohdalle. Elegantin asennus etenee aina maasta katsoen oikealta vasemmalle. Aseta ensimmäinen katelevy maasta katsottuna lappeen oikeaan reunaan, n.15 mm:n päähän päätyotsalaudasta koukkaamalla alaräystästaite räystäslistan ulokkeeseen. (kuvat 11, 12 ja 13). Kuva 11. Kuva 12. Kuva 13. Katelevyn etäisyys päädystä Levyjen kiinnitys Kiinnitä katelevy litteäkantaisilla, ruostumattomilla (AISI 410) Elegantti-ruuvilla (4,2 x 25 mm) katelevyn reijityksistä jokaiseen ruoteeseen (tai enint. 300 mm:n välein) kuvan 14 mukaisesti. Paina ruuvatessa jalalla katelevyä ruuvauskohdan vierestä ruodetta vasten. Varsinkin pitkien Elegantti-levyjen asennuksessa on tärkeää noudattaa ruuvien oikeaa sijoittelua, jotta lämpöliikkeet eivät aiheuta ongelmia katossa. 11
12 Kuva 14. Ruuvien 4,2x25 RST sijainti katelevyn eri kohdissa Ruuvi kiristetään siten, että se kiristyy levyä vasten, mutta ei painu uran pohjalle (Kuvat 15 ja 16). Liika kireys vaikeuttaa katelevyn lämpöliikkeitä ja saattaa aiheuttaa kupruilua ja ääntelyä lämpötilan vaihdellessa. Kuva 15. Oikea ruuvauskireys Kuva 16. Liian kireä ruuvaus 12 Kohdista toisen katelevyn korkea reuna alemman levyn matalan reunan kanssa kohdakkain siten, että levyn alareuna on n. 4 cm räystäästä yli. Paina lukkosauma kiinni muutaman metrin matkalta räystäältä alkaen. (kuva 17).
13 Kuva 17. Toisen katelevyn asennus Kuva 18. Tasaa viereisten katelevyjen alareunat samaan linjaan esim. kumivasaralla ja paina lukkosauma kiinni lopulta pellin osuudelta ja kiinnitä se ruoteisiin kuvan 14 mukaisesti, kuten ensimmäinen levy. Asenna loput levyt edellä mainitulla tavalla. Katelevyjä ei saa kiinnittää yläreunasta ruoteeseen (kuva 18). Mikäli levyjako ei mene tasan lappeen leveyden kanssa, joudutaan viimeinen levy halkaisemaan. Leikkaa tällöin levy 5 mm päätyräystään ulkopuolelta ja taivuta reuna ylös n mm koko levyn pituudelta esim. pihdeillä siten, että pystyyn taitettu reuna on 15 mm etäisyydellä päädystä (taivutuksen voi viimeistellä kumivasaralla lankkua vasten koputellen pellin ollessa ylösalaisin) (kuva 19). Kuva 19. Katelevyn reunanosto Jos halutaan ulkonäkösyistä lappeen molempiin reunoihin symmetriset, saman levyiset katelevyt, on lappeen ensimmäinenkin levy kavennettava. Reunimmainen katelevy voidaan kiinnittää päätylistan läpi ruoteeseen yhdellä kateruuvilla levyn pituuden keskeltä. Muutoin kiinnitys tapahtuu sivukiinnikkeillä. 13
14 Päätyräystäillä (molemmilla) katelevyt kiinnitetään ruoteeseen kuumasinkityillä sivukiinnikkeillä. Ruuvaa sivukiinnikkeet yhdellä kateruuvilla joka toiseen ruoteeseen. Sivukiinnikkeen lappeenpuoleinen reuna kiinnittää katelevyn, sallien kuitenkin lämpöliikkeet (kuvat 20 ja 21). Kuva 20. Sivukiinnike Kuva 21. Sivukiinnike Sisäjiiri Sisäjiirin esimerkki V-mallin jiirilevyä käyttäen on kuvassa 22. Asenna aluksi täysleveä jiirin suuntainen aluskatekaista jiirin koko matkalle kattokannattajiin kiinni. Asenna tämän jälkeen aluskate koko muun katon alueelle. Kiinnitä tuuletusrimat (paksuus 32 mm) koko yläpaarteen matkalle alkaen n. 50 mm jiirin pohjalta. Asenna jiirin pohjalaudoitus (10 kpl n. 10 mm:n raoilla) alkaen n. 50 mm jiirin pohjalta. Kiinnitä ruodelaudoitus tuuletusrimojen päälle kateprofiilin ruodejaon mukaisesti jiirin pohjalaudoitukseen asti. Jiirilevyt asennetaan alaräystäältä harjalle edeten. Limitä jiirilevyn saumat vähintään 200 mm ja käytä limityskohdassa, jiirilevyjen välissä ulkokäyttöön soveltuvaa, pysyvästi elastista tiivistysmassaa. Kiinnitä tiivistysnauha (3x10mm) jiirilevyihin jiirin suuntaisesti. Kiinnitä katelevyt litteäkantaisilla Elegantti-ruuveilla (4,2 x 25 mm) katelevyn reijityksistä jokaiseen ruoteeseen ja alareunasta jiirilevyyn vähintään kahdella tiivisteellisellä kateruuvilla (4,8 x 28 mm). Jiirin vapaa leveys (katelevyjen vaakasuora väli) on n. 200 mm. Kuva 22. Sisäjiiri 14
15 Lappeelle päättyvä sisäjiiri Lappeelle päättyvän sisäjiirin periaate on kuvasarjassa 23. Katelevy tulee 2-osaisena: kuvissa pelti (1) ja pelti (2). Kyseinen sisäjiiri tehdään muilta osin kohdassa olevien ohjeiden mukaisesti, mutta asennusjärjestys on seuraava: A. Asenna räystäälle katelevy, joka ulottuu lappeen suunnassa vähintään 400 mm jiirin loppukohdan yläpuolelle. Leikatun katelevyn seinää vasten tulevat reunat taivutetaan ylös n mm. Kuva 23 A. Alaräystäälle tulevan levyn [1] leikkaus B. Kiinnitä sivukaton alaräystään mukaiseksi leikattu jiirilevy pohjalaudoitukseen muutamalla litteäkantaisella Elegantti-ruuvilla katelevyn alle jäävältä osuudelta. Kiinnitä jiiritiivisteet n. 150 mm keskilinjasta molemmin puolin koko jiirin matkalle. Kuva 23 B. Jiirilevyjen leikkaus ja jiiritiivisteiden kiinnitys 15
16 C. Asenna harjalle jiirin mukaiseksi leikattu katelevy [2]. Levyn alareuna tulee kiinni kolmella tiivisteellisellä kateruuvilla. Kuva 23 C. Harjalle tulevan levyn [2] leikkaus ja kiinnitys Päätylista Asenna päätylistat räystäältä harjalle edeten. Listojen pituussuuntainen limitys on n. 100 mm. Kiinnitä päätylista sivusta, päätylaudan yläreunasta n. 500 mm:n välein kateruuvilla 4,8 x 28 mm (kuva 26a). Päätylistan voi kiinnittää katelevyn päältä ruoteeseen vain 1,5 m:n matkalta lappeen keskikohdalta (kuva 26b). Mikäli listat ruuvataan koko lappeen matkalta ruoteeseen, aiheuttavat lämpöliikkeet mahdollista kupruilua ja ääntelyä katossa. Kuva 26a. Päätylistan kiinnitys päätylautaan Kuva 26b. Päätylistan kiinnitys ruoteeseen 16
17 2.14. Aluslista Alaräystäällä, lippojen kohdilla on mahdollista, että vesi pyrkii valumaan päätylistan alle ja kastelee päätylaudan ja räystään aluslaudat ja rakenteet (kuva 27). Kuva 27. Räystäslipat Tällaisissa tapauksissa käytetään päätylistan alla aluslistaa, joka ohjaa sadeveden räystäskouruun. Tässä rakenteessa on huomioitava, että päätyotsalaudan yläreuna jää ruoteen tasolle. Aluslistan (kuva 29) pituus on 2 m ja se asennetaan päätyotsalaudan kanssa samaan tasoon. Peräkkäiset aluslistat limitetään pituussuunnassa n.100 mm. Yläreunasta lista lyhennetään ja sen pystytaite leikataan pois siten, että tasainen pohja ulottuu n.200 mm ylemmän katelevyn alle. Kiinnitys tiivisteellisillä kateruuveilla joka toiseen ruoteeseen (kuva 28). Kuva 28. Aluslista Kuva 29. Aluslistan mitat 17
18 Katelevy leikataan päätyräystäällä n.5 mm lipan reunan ulkopuolelta ja reuna taitetaan n.25 mm pystyyn (katso myös kuva 19). Tällöin reunanoston ja aluslistan väliin jää tila sivukiinnikkeille (kuva 30). Kuva 30. Aluslista ja sivukiinnikkeet asennettuina Kuva 31. Päätylista kiinnitettynä Päätylista tulee tiiviisti aluslistaan kiinni ja se kiinnitetään kateruuveilla aluslistan läpi n.500 mm:n välein (kuva 31). Päätylistan yläpäähän kannattaa taivuttaa läppä, joka estää roskien menemisen päätylistan alle (kuva 32). Kuva 32. Päätylistan yläpään muotoilu 2.12 Harjan tiivistyslista Merkitse harjalistan reunojen sijainnit päätylistoihin. Harjan tiivistyslista tulee jäämään asennuksessa n.20mm syvemmälle kuin harjalistan reuna (kuva 8). Aloita harjan tiivistyslistan kiinnitys lappeen vasemmasta päädystä kiinnittämällä ensimmäinen lista yhdellä kateruuvilla (4,8 x 28 mm) harjan puolelta listan helmasta katelevyyn (kuva 24). Varmista, että ruuvi ei osu ruoteeseen (levyn lämpöliike ei saa estyä). 18
19 Kuva 24. Harjan tiivistyslistan kiinnityksen aloituskohta Liitä seuraava lista kiinnityskielekkeellä edelliseen ja kiinnitä se kuvan mukaisesti lukitsemalla katelevyjen saumaan. (kuva 25). Näin edetään ilman ruuvauksia lappeen toiseen reunaan. Kuva 25. Harjan tiivistyslistan kiinnitys pystysaumoihin 19
20 Lappeen toisessa päässä viimeinen lista lyhennetään tarvittaessa oikeaan pituuteen ja kiinnitetään kateruuvilla harjanpuolelta listan helmasta katelevyyn Harjalista Kiinnitä harjalista 4,8 x 28 mm kateruuveilla harjan tiivistyslistaan jokaisen katelevyn keskikohdalta (kuva 33). Harjalistojen limitys on vähintään 100 mm. Kuva 33. Harjalistan kiinnitys Liittymälista Poikittaisissa rintataitteissa nosta aluskatteen yläreuna mm seinälle. Varmista samalla katto- ja seinärakenteiden tuulettuvuus (kuvat 34 ja 35). On suositeltavaa taivuttaa Elegantti-katelevyn yläpäät taivutetaan leveäleukaisilla pihdeillä n. 25 mm ylös pystysaumojen väliseltä osuudelta (kuva 35). Tällä estetään mahdollisten lumen sulavesien pääsy rakenteisiin. Liittymäkohdassa käytetään liittymälistan ja katelevyn välissä harjan tiivistelistaa, joka kiinnitetään kuvan 25 mukaisesti. Taivuta liittymälista katon kaltevuuteen sopivaksi ja kiinnitä se kateruuveilla harjan tiivistyslistaan jokaisen katelevyn keskikohdalta. Jätä yläreuna seinäpinnoitteen alle (kiviseinissä kiinnitä yläreuna seinään leikattuun uraan ja tiivistä ura tiivistemassalla). 20
21 Kuva 34. Poikittainen rintataite Kuva 35 Poikittainen rintataite Katon pitkittäisissä rintataitteissa käytetään tarviketta nimeltä liittymälista sivulle, (kuva 36). Limitä liittymälistoja vähintään 100 mm ja käytä tiivistykseen tiivistemassaa. Liittymälista kiinnitetään vain pystyosuudelta seinään. Liittymälistan kiinnitys katelevyn läpi ruoteeseen on sallittua vain 1,5 m:n matkalla katelevyn keskiosuudella. Katelevy kiinnittyy alustaan sivukiinnikkeillä. Kuva 36. Liittymälista sivulle 21
22 2.17. Taitelista Taitelistaa käytetään mansardikaton lappeen taitteissa (kuva 37), sekä kattokaltevuuden loivennus kohdassa (kuva 38). Asenna ensin alemman lappeen levyt. Kiinnitä harjan tiivistyslistat kohtaan, jossa ne jäävät n.20 mm tulevan taitelistan reunan sisäpuolelle. (kiinnitys: kuva 25). Kiinnitä taitelista litteäkantaisilla Elegantti-ruuveilla taitekohdan yläpuoliseen ruoteeseen ja tiivisteellisillä kateruuveilla harjan tiivistyslistoihin. Kiinnitä tämän jälkeen ylemmän lappeen katelevyt normaaliin tapaan. Huomioi ylemmän lappeen katelevyn pituus: ylitys kattotuolin kulmasta n. 180 mm, kattokaltevuudella 1:2. Kuva 37. Mansarditaite Katon loivennustaitteessa (kuva 38) asenna ensin alemman lappeen levyt. Asenna harjan tiivistyslistat kohtaan, jossa ne jäävät n. 20 mm tulevan taitelistan reunan sisäpuolelle (kiinnitys: kuva 25). Kiinnitä taitelista tiivisteellisillä kateruuveilla vain harjan tiivistyslistoihin. Kiinnitä tämän jälkeen ylemmän lappeen katelevyt normaaliin tapaan (Elegantin alareunataite koukataan taitelistan reunaan.) Katelevyjen kiinnitys lukitsee taitelistan yläreunan ruoteeseen. Kuva 38. Katon loivennus 22
23 2.18 Auman tiivistyslista Aumataitteissa käytetään reijitettyä auman tiivistyslistaa estämään lumen ja veden suora pääsy alusrakenteisiin sekä antamaan kiinnitystuen harjalistalle. Auman tiivistyslista kiinnitetään katelevyyn listan aumataitteen puoleisesta helmasta kateruuvilla 4,8x28mm n. 1m:n välein. Listojen pituuslimitys on n. 50 mm. Elegantin pystysauman kohdalta auman tiivistyslista lovetaan esim. peltisaksilla. Auman tiivistyslistan ulkoreuna jää n. 100 mm:n etäisyydelle auman keskilinjasta Yläräystäslista Pulpettikattojen yläreunassa käytetään yläräystäslistaa. Kiinnitä katelevyyn harjan tiivistyslistat kuvan 25 mukaisesti. Kiinnitä yläräystäslista harjan tiivistyslistaan tiivisteellisillä kateruuveilla jokaisen katelevyn keskikohdalta ja otsalautaan n. 1 m:n välein. Listojen keskinäinen limitys on n.100 mm. (Kuva 39). Kuva 39. Yläräystäslista Läpiviennit Suosittelemme kaikkien läpivientien asentamista mahdollisimman lähelle katon harjaa/ yläräystästä (Kuva 40). Piippujen ympärille päättyvät ruoteet on tuettava tukipuilla ja asennettava mahdolliset lisäruoteet. Läpivientielementtien (huippuimuri, viemärin tuuletusputki, ilmastointiputki) sarjaan kuuluu aluskatteen tiivistyslaippa, EPDM-kumitiivisteellinen juurilevy (yksityiskohtaiset asennusohjeet tuotepakkauksissa). Esim. ilmastointiputket ja -koneet on tuettava katon runkorakenteisiin, eikä läpivientielementtiin. Suuret lumikuormat on poistettava läpivientien yläpuolelta. Jos läpivientien etäisyys harjalta on yli metrin, suositellaan niiden yläpuolelle asennettavaksi lumieste. 23
24 Kuva 40. Läpivientiputkien sijainti lappeella Kattoluukku Kattoluukku suositellaan asennettavaksi mahdollisimman lähelle harjaa. Varmista että kattoluukun aukko ei osu kattotuolien kohdalle. Merkitse aukko asettamalla kattoluukku katteen päälle siten, että se peittää alleen kolme katelevyn saumaa. Piirrä aukon lisäksi myös kattoluukun alapään kohdalle merkkiviiva. 24 Leikkaa luukun kohdalle piirretty aukko 25 mm pienemmäksi. Leikkaa niin pitkälle ylä- ja alaosasta aukkoa, että luukun tasainen osa ei jää kantamaan (katso nuolet) Taivuta levyn reunat ylös piirrettyjen viivojen kohdalta. Sahaa ruoteet aukonkohdalta pois. Leikkaa aluskatteeseen ristiviilto
25 Nosta aluskate suikaleet katteen päälle. Pursota aluskatetiivisteen päälle tiivistemassaa ja kiinnitä se ruoteisiin. Aluskatteen tiivisteen tarkoituksena on nostaa aluskatetta ylöspäin ja täten ohjata mahdollinen kosteus pois läpiviennin kohdalta. Pursota tiivistemassaa paloluukun alapuolen reunoille. Nosta luukku paikalleen. Kiinnitä paloluukku katelevyyn ja alatukilautoihin kateruuveilla. Jos paloluukun asentaminen harjalle ei ole mahdollista, viedään luukun yläpää harjalle niskapellin avulla. 25
26 2.21 Lumieste Suosittelemme putkilumiesteen käyttöä ainakin niillä räystäillä, joiden lähellä tai alla kuljetaan tai on suojeltavia istutuksia. Putkilumieste asennetaan lappeelle kohtaan, jossa kasaantuva lumikuorma muodostuu kantavan seinän kohdalle. Kiinnitä lumiesteen jalustat (4 kpl/srj.) minimissään joka toiseen Elegantin saumaan pulteilla puristamalla (kuva 41). Työnnä ovaaliputket (2 kpl/srj.) paikoilleen ja kiinnitä niiden päissä oleviin reikiin 8 x 35 mm pultit estämään putkien sivusuuntainen irtoaminen. Kuva 41. Lumiesteen kiinnitys pystysaumaan Huom! Suosittelemme lumen tyhjentämistä katolta, mikäli kertynyt lumikuorma ylittää katon kantavuuden mitoitusarvot (lisätietoa Suomen ympäristöministeriön verkkosivuilta Pitkillä lappeilla lumiesteitä tulee joissakin tapauksissa asentaa useampia rivejä lappeen mitalle. Taulukosta 1 selviää suurin sallittu lapepituus eri lumikuormilla, kun katolla on yksi lumiesterivi. Esim. Katon kaltevuus 1:3 = 18, lumikuorma 2,0 kn/m2, lappeen maksimipituus yhdellä lumiesterivillä 9,7 m. Taulukko 1. Lappeen enimmäispituus (m) yhdellä lumiesterivillä. 26
27 2.22 Elegantin jatkaminen Elegantin enimmäispituus on 13,5 m. Suuremmilla lapepituuksilla pelti joudutaan ottamaan 2-osassa. Liitoskohdassa käytetään kuumasinkittyä jatkoslistaa. 1. Aseta jatkoslista Elegantin yläpäähän ja kiinnitä kahdella litteäkantaisella Elegantti-ruuvilla. 2. Lyö matala sauma kasaan 200 mm:n matkalta Leikkaa korkea sauma halki 200 mm:n matkalta ja poista ulkopuolen pala. 27
28 5. Aseta seuraava Elegantti-levy. Kopauta saumat vastakkain esim. kuminuijalla. 6. Lyö palikan avulla levyn alareunataitos jatkoslistan reunan alle ja purista pihdeillä pystysaumat jatkoksen kohdalla. Huom! Suojaa sauma puristamisen ajaksi. Vierekkäiset levyjen jatkoskohdat pitää porrastaa min. 500 mm. 3. Pinnoitettujen levyjen huolto Tarkista pinnoitteet vuosittain, mieluiten keväällä (taulukko 2). Poista katolle jääneet irtoroskat, tarvittaessa pese katto miedosti alkalisella pesuaineella. Mikäli pinnoite on vahingoittunut tai se on irronnut, poista kaikki irronnut ja irtoamassa oleva pinnoite. Poista korjattavassa kohdassa oleva ruoste, lika ja muut epäpuhtaudet kevyellä teräsharjauksella tai kaapimalla. Käytä vaurioalueen korjaus-maalaukseen teräsvalmistajien ja maalitehtaiden yhteistyönä kehittämiä maaleja. Niistä saa lisätietoja johtavilta maalivalmistajilta. 28
29 Taulukko Perusohjeet Weckman-katteen asentamiseksi vanhalle katolle: Saneerauskohteissa on huomioitava seuraavat asiat: Jos vanhassa katossa on ollut tuuletuksen ja kosteuden tiivistymisen kanssa pahoja ongelmia, on suositeltavaa poistaa vanha kate ja rakentaa uusi kate alusrakenteineen. (Esim. muotolevyillä ohjeet alk. kappale 2.3). Lisäksi kannattaa varmistaa kunnan rakennusvalvonnasta, vaatiiko katon muutostyöt luvan (mm. katon materiaalin ja värin vaihto). Mikäli vanha asbestikate puretaan, on työ teetettävä ammattilaisilla. Weckman suosittelee muutoinkin vesikaton asennuksen teettämistä Weckman sopimusasentajilla, joiden yhteystiedot löytyvät kotisivultamme osoitteesta: weckmansteel.fi/fi/tuotteet/katto-_ja_seinatuotteet/katto-_ja_seinalevyt_asennettuna Vanha kate voidaan jättää uuden katon alle seuraavin edellytyksin: - Riittävä tuuletus järjestetään sekä alaräystäälle että harjalle. Usein joudutaan avaamaan vanhan katteen harja auki sekä rakentamaan alaräystäs siten, että sinne jää vähintään 20 mm tuuletusvälit koko matkalle. Tuuletus on oltava toimiva myös piippujen ym. läpivientien kohdalla. Mikäli tasakatto muutetaan harjakatoksi, on vanha bitumikate poistettava ja rakennettava uusi kate ohjeen mukaisesti (alk. kappale 2.1). Lisäksi on tarkistettava vanhan katteen alapuoliset puurakenteet. Mikäli ne ovat huonokuntoiset, on varmempi purkaa vanha kate ruoteineen pois ja tehdä uusi katto aluskatteineen, rimoineen ja ruoteineen. 29
30 Vanhalle profiilipeltikatolle (Kuva 42) 1. Jätä vanha profiilipeltikate paikalleen 2. Naulaa profiilin korkuiset (min. 32 mm) pystyrimat kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 42. Vanhan profiilipeltikaton saneeraus. Vanhalle kolmiorimakatolle 1. Jätä vanha kolmiorimakate paikalleen 2. Naulaa vähintään kolmioriman korkuiset pystyrimat kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 43. Vanhan kolmiorimakaton saneeraus. Vanhalle sileälle huopakatolle 1. Jätä vanha huopakate paikalleen 2. Naulaa pystyrimat (min. 32 x 50 mm) kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 44. Vanhan sileän huopakaton saneeraus. 30
31 Vanhalle asbestilevykatolle 1. Pura vanha kate ruoteineen ja asenna aluskate, mikäli sitä ei entuudestaan ole 2. Naulaa pystyrimat (min. 32 x 50 mm) kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 45. Vanhan asbestilevykaton saneeraus. Vanhalle tiilikatolle 1. Pura vanha kate ruoteineen ja asenna aluskate, mikäli sitä ei entuudestaan ole 2. Naulaa pystyrimat (min. 32 x 50 mm) kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 46. Vanhan saumatun peltikaton saneeraus. Vanhalle saumatulle peltikatolle 1. Jätä vanha kate paikalleen 2. Naulaa vähintään saumojen korkuiset pystyrimat (min. 32 mm) kattotuolien kohdalle 3. Asenna uudet ruodelaudat katelevyn vaatimalla jaolla 4. Kiinnitä uudet katelevyt ruodelautoihin 5. Kiinnitä tiivisteet ja listat Kuva 47. Vanhan saumatun peltikaton saneeraus. 31